ועדת העבודה, הרווחה והבריאות, כנסת 18, פרוטוקול מספר 334, 2010-07-19 00:00

חיים כץ: שלום, אני פותח את ישיבת הוועדה.

חיים כץ: חה"כ אורלי לוי-אבקסיס, בבקשה.

אורלי לוי אבקסיס: האמת היא, שקיבלתי את עמדת משרד הבריאות שאמר, שבגלל שיש תרופות מסוימות הרשומות לחולים מסוימים ומסוכנות לאחרים, אנחנו לא נרצה שאנשים יהפכו להיות הרופאים של עצמם.

אורלי לוי אבקסיס: כלומר, במקרים כאלה עדיף להחריג אותן מתוך החוק.

אורלי לוי אבקסיס: אני הסכמתי עם זה.

אורלי לוי אבקסיס: אנחנו באים להיטיב, להקל ולמנוע אשפוזי שווא בגלל לקיחת תרופות שיכולות לסכן את המטופל.

אורלי לוי אבקסיס: אנחנו לא באים להחמיר את המצב, אלא לתקן אותו, לסדר את ארון התרופות שלנו ולמנוע רכישה נוספת של תרופות ששכחנו מה הייעוד שלהן.

אורלי לוי אבקסיס: אני חושבת, שאפשר להתקדם עם הצעת החוק.

חיים כץ: מה אומר משרד הבריאות?

נילי דיקמן: הנוסח כפי שהוא מונח כעת מקובל עלינו.

נילי דיקמן: קיימנו כמה דיונים משותפים, והדברים תואמו איתנו.

אורלי לוי אבקסיס: יש לי שאלה: האם אנחנו מתכוונים לתרופות ללא מרשם גם בתוך בית המרקחת?

נילי דיקמן: גם שנמכרות בתוך בית המרקחת.

חיים כץ: האם יש למישהו הערות?

כרמל פלדמן: אני נציגת התאחדות התעשיינים.

כרמל פלדמן: אנחנו מברכים על הצעת החוק בנוסח הזה.

כרמל פלדמן: מבחינת התחולה של החוק, אנחנו רוצים לבוא ולהגיד שכבר עכשיו יש חידושים של אריזות, ולכן במידה ויש חידושים אנחנו נחיל אותם אבל היינו מבקשים להגביל את זה כיוון שיש מוצרים שחודשו כעת והפעם הבאה שהם יחודשו תהיה בעוד חמש שנים.

כרמל פלדמן: אנחנו נתחיל את זה לפני השנתיים, אבל לא נסיים את זה עד תום השנתיים כי יש מוצרים שחודשו רק כעת.

חיים כץ: מה זה מוצרים?

חיים כץ: מה הכמות?

כרמל פלדמן: סך הכל יש 180 סוגים שונים.

חיים כץ: יש לכם שנתיים לתקן גם את מה שחודש עכשיו, אחרת זה יהיה אנדרלמוסיה: ההוא חודש לפני וההוא חודש אחרי.

אורלי לוי אבקסיס: אנחנו סיכמנו עם משרד הבריאות על שנתיים.

רחל גוטמן: אני מנהלת רישום תרופות באגף הרוקחות.

רחל גוטמן: אני רוצה להעיר, שהיום אנחנו מחדשים רישום של תכשיר אחת ל-10 שנים ולא אחת ל-5 שנים.

רחל גוטמן: אם נחכה לחידוש הבא, זה יהיה בעוד 10 שנים.

חיים כץ: עד שנתיים הכל יחודש, והכל יבוא על מקומו בשלום.

חיים כץ: אנחנו עוברים להקראה של הצעת החוק.

יעקובית ישפה: קוראת את הצעת החוק:     בפקודת הרוקחים (נוסח חדש), התשמ"א -1981, בסעיף 30, אחרי סעיף קטן (א) יבוא:     "(א1) על אריזת תכשיר בלא מרשם, למעט תכשיר בלא מרשם כמשמעותו בסעיף 42(ב) ו-(ג), יסומנו באופן ברור וקריא, בעברית, למעט המרכיב הפעיל, גם אלה, ולעניין האמור בפסקאות (1) ו-(5) – גם בערבית, באנגלית וברוסית: שם התכשיר מטרת השימוש המרכיב הפעיל תוויות זהירות כהגדרתן בצו הרוקחים (סיווג רעלים, רישומם והחזקתם), התשל"ג-1972 יש לעיין בעלון לצרכן לפני השימוש כל סימון אחר שהורה המנהל     2. תחילתו של חוק זה ביום י"ג באב התשע"ב (1 באוגוסט 2012).

חיים כץ: אפילו קיבלתם יותר משנתיים.

אורלי לוי אבקסיס: בחודש.

חיים כץ: אנחנו עוברים להצבעה.

חיים כץ: מי בעד?

חיים כץ: ה צ ב ע ה      בעד – 2 נגד – אין נמנעים – אין הצעת החוק התקבלה

חיים כץ: מאחר וכל חברי הכנסת הנוכחים תמכו בהצעת החוק, ולמרות שזה עדיין לא עבר במליאה, אני רוצה לברך את חה"כ אורלי לוי-אבקסיס, שפעילה בתחום הרפואי, בתחום הטיפול בילדים, על עבודתה בוועדה ובכנסת.

חיים כץ: אני מברך אותך, שכן ירבו החוקים, לפחות בוועדה הזו.

חיים כץ: הוועדה התברכה שיש בה חברת כנסת כזו.

אורלי לוי אבקסיס: תודה רבה.

אורלי לוי אבקסיס: לכבוד הוא לי לשבת בוועדה כזו.

חיים כץ: תודה רבה, הישיבה נעולה.